**SLOVENŠČINA – 9. RAZRED – SKUPINA ZUPAN 5. 5. 2020**

**Ti je bila že kdaj storjena krivica? Malo pomisli, kakšen je bil v takih okoliščinah tvoj odziv?** Razmisli o spodnjih možnostih – kaj je veljalo zate?

* Nisem ukrepal.
* Takoj sem ukrepal, se odzval.
* Odgovornim sem takoj povedal, da so mi storili krivico.
* Takoj sem našel argumente za svoj zagovor.
* Z utemeljitvami sem nastopil ostro, skoraj nesramno.
* Osebi, ki ji zaupam, a ni bila udeležena v situaciji, sem povedal, kaj se je zgodilo.
* Po dogodku sem se zmedel, nisem vedel, kaj reči/storiti.
* Bil sem tiho, čeprav me je zelo prizadelo.
* Bil sem tih in nesamozavesten.

**Kaj pa obratno? Si bil že kdaj ti tisti, ki je storil komu krivico ali je koga prizadel?**  **Kaj si občutil po takem dejanju?** Spet izberi odgovor/-e, ki velja/-jo zate.

* Nič, ker običajno sploh ne opazim, če koga prizadenem.
* Nič, nisem se obremenjeval, čeprav sem vedel, da sem storil napako.
* Malo sem razmišljal o tem, a nisem mogel kaj dosti popraviti, ker je bila zadeva že zaključena.
* Veliko sem razmišljal o tem, a nisem ukrepal, da bi zadevo popravil.
* Na vsak način sem se trudil zadevo rešiti (opravičil sem se, predlagal rešitev, nekaj sem obljubil ipd.).

**Če storimo komu krivico ali koga prizadenemo, nas preveva neprijetno čustvo. Kako to čustvo imenujemo?[[1]](#footnote-1)**

Danes boš prebral besedilo **Ivana Cankarja** z naslovom **Bobi***,* kjer boš lahko bral tako o krivdi kot o krivici. Mihče v besedilu namreč večkrat stori krivico svojemu vrstniku Petru in zaradi tega ga še v odrasli dobi preganja občutek krivde.

Beseda **bob** je večpomenka. Kaj bo, po tvojem mnenju, pomenila v Cankarjevem besedilu?

Stročnica / krof / tekmovalne sani. [[2]](#footnote-2)

Besedilo Ivan Cankar **Bobi** poišči v svojem berilu (v mojem je na strani 176). Pred branjem poglej ob robu razlago manj znanih besed, nato besedilo preberi. Če je potrebno, ga preberi dvakrat!

Ker je besedilo dolgo, boš naloge v zvezi z besedilom dobil naslednjič.

Vrh obrazca

Dno obrazca

1. Krivda [↑](#footnote-ref-1)
2. Krof [↑](#footnote-ref-2)